vader | Demilander
Demilander, herinneringe, kleintyd, Pa,, plaas, vader
Die Plaas Stoep
September 2, 2017 Sungazer	1 Kommentaar
Een van die lekkerste herinneringe van klein tyd op Demilander was ons stoep. Dit was nie fancy nie, nie luukse pilare of duur meubels nie. Dit was lettelik gelyk met die grond, plat op die aarde. Die klank van die reën was die mooiste musiek ooit. Die teëls is nogsteeds witterig met n growwe dekoratiewe tekstuur. 'n Tekstuur soos n droë dam of diep geskeurde marmer.
n tekstuur soos 'n droë dam.
Soveel keer het ek uitgeloop op die stoep en my Pa daar sien sit op die draad en yster tuin stoel. Met sy koppie tee en sy plaas hoed. Sy khaki klere altyd skoon maar soms n vuil merk van waar hy gewerk het aan 'n trekker of iets. En dan was die lekkerste ding om my self neer te plak op die teëls voor hom en teen sy bene te leun en saam te luister na die reën en te staar na die vallende druppels. Sy still vaders liggaam agter my het veiligheid beteken. Eers later met groot word, het ek besef hoe my Pa altyd bekommerd was en soms baie depressief oor geld en plaas sake, oor my ma en ons kinders.
My Pa en die plaas was tog in 'n mate een vir my. Groot, aards, wys, pragtig met misterie en ook 'n kinds vrees vir die gesag van n ouer.